Latok

Latok, latoh atau nama saintifiknya Caulerpa lentillifera adalah merupakan sejenis rumpai laut dari spesies Caulerpa yang dikenali berupa gugusan dengan tekstur yang lembut.

Rumpai ini banyak diternak di pesisir pantai kepulauan Filipina dan Borneo di Asia Tenggara serta sekitar Kepulauan Okinawa, Jepun, di mana rumpai ini biasanya dimakan segar dan mentah begitu sahaja sebaik dituai.

Kegunaan

Latok merupakan sumber makanan sangat didambakan dalam masakan Sabah terutamanya dalam kalangan masyarakat Suluk dan Bajau Laut; ia boleh didapati terjual di pasar-pasar atau tamu mingguan, bazar Ramadan dan restoran makanan laut. Ia boleh dimakan mentah atau dihidangkan dengan campuran perahan limau kesturi, bawang serta cili padi sebagai pembuka selera. Latok juga dimakan bersama nasi panas dan ikan yu panggang seperti ulam.

Latok juga menjadi pilihan bahan diramu masyarakat Melayu pesisiran sekitar rantau Johor, Singapura dan kepulauan Riau (dengan nama latoh).

C. lentillifera biasanya dimakan oleh penduduk orang laut Okinawa, mereka menggelarnya , "anggur laut".

Penuaian 
Penanaman latok secara komersil dimulakan di Pulau Mactan, Cebu, tengah Filipina pada tahun 1950-an di mana hasil tuaian telah dipasarkan di sekitar Cebu dan Manila. Terdapat kira-kira 400 hektar luas kolam di Pulau Mactan untuk menjalankan penternakan rumpai laut anggur, hasilnya 12-15 tan latok per hektar berjaya dituai setiap dua bulan setahun. Penuaian komersil ini turut tersebar di Okinawa pada tahun 1986.

Khasiat 
Latok mempunyai beberapa khasiatnya seperti vitamin C, kalium, kalsium, iodin, protein dan asid lemak tidak tepu.

Lihat juga
 Masakan Sabah

Rujukan

Pautan luar 
 Profil spesies di Sistem Maklumat Biokepelbagaian Malaysia
 Maklumat lanjut di WildSingapore
 "Caulerpa lentillifera". Seaweed Industry Association.

Rumpai laut
Alga hijau
Makanan orang Okinawa
Masakan Sabah
Kebudayaan Sabah